# Ohjelmisto LAN-tapahtumien ilmoittautumisiin

|  |  |  |
| --- | --- | --- |
| Oppilaitos | Koulutusohjelma Ohjelmistotuotanto | Opintojakso  Systeemi- ja projektityöskentely |
| Tekijä: Leena Järvenkylä-Niemi | | Tulostettu: - |
| Jakelu: Ryhmä 16TVDO02 | | |
|  | | |
|  | | |
| Dokumentin tila: Valmis tarkistukseen | | Muokattu: 19.1.2017 |
|  | |  |

**Versiohistoria**

|  |  |  |  |
| --- | --- | --- | --- |
| Versio | Päiväys | Tekijät | Selite (muutokset, korjaukset...) |
| 1.0 | 18.1.2018 | LJN | tehty julkaistavaksi |
| 1.1 | 19.1.2017 | LJN | korjattu haastattelun takia (muutettu ilmoittautuminen yleispätevaksi) |
|  |  |  |  |
|  |  |  |  |

Yleistä

Työ on tarkoitus tällä kertaa tehdä **yksin** mutta kuitenkin projektina. (Kahta samanlaista ratkaisua en lue.) Aikaa on käytettävissä lähes kaikki Systeemityön ja projektityöskentelyn 3. jakson viikkojen 3 – 7 tunnit eli työn tulee olla valmis viikkoa ennen hiihtolomaa.

Projektin aikana voi olla täsmentäviä luentoja.

## Lähtökohta

Tilanne on aito, ohjelmaa kaivataan. Kaupallisia ohjelmistoja toimintoihin on olemassa ja käytössäkin, mutta oppilaitoksella ei ole mahdollisuutta sellaista hankkia.

Datanomiopiskelijat järjestävät LAN-tapahtumia. Tapahtumiin ja niiden turnauksiin tulee tila- ja konekapasiteetin takia ilmoittautua etukäteen.

Nykyistä järjestelmää ei ole.

## Uuden järjestelmän vaatimukset

### Käyttäjät

**Tapahtuman järjestäjät**

Järjestäjät hallitsevat yksittäisen tapahtuman etusivua (uutisia, pelejä, aikaa, kestoa ja paikkaa) sekä ilmoittautumisia, paikanvarauksia ja pelaajapaikkojen määrää järjestelmän avulla. Järjestäjä tulee voida lisätä aluekartta jokaiseen tapahtumaan erikseen.

Järjestäjä ylläpitää turnauksia ja turnauksiin ilmoittautumisia. Osallistuakseen turnaukseen tulee olla ilmoittautunut tapahtumaan.

**Tapahtumaan ilmoittautuvat opiskelijat**

Opiskelijat ilmoittautuvat tapahtumaan ja varaavat pelaajapaikan sähköisesti. Ilmoittautuneelle opiskelijalle lähetetään varmistussähköposti. Ilmoittautuneiden opiskelijoiden nimien tulee olla katsottavissa www-sivulta. Järjestelmän tulee myös mahdollistaa opiskelijalle turnauksiin ilmoittautuminen.

### Tehtävä

Suunnittele tarpeet täyttävä ohjelmisto ja siihen tietokanta.

Huom.! Tähän nimenomaiseen projektiin kuuluu ainoastaan suunnittelu - ei toteutus. Mutta tulevaisuus voi tuoda mukanaan kaikenlaista - ohjelmistosta tehdään myöhemmin verkossa toimiva www-sovellus (myös mobiili), joka toteutetaan PHP:llä ja tietokanta tehdään MySQL:llä.

## Projektin eteneminen

### Esitutkimus

Aluksi haastatellaan tapahtuman järjestäjiä. Varaudu haastatteluun miettimällä sopivat kysymykset (esim. koska tapahtuma on, montako voi osallistua, mihin ilmoittaudutaan, onko toivomuksia ohjelmistolle, onko toivomuksia ulkoasulle jne).

Sen jälkeen tehdään **esitutkimus**, jonka aikana jokainen täsmentää itselleen tämän työksiannon ja tekee esitutkimusraportin. Raportin runko tehdään materiaalissa olevan mallin mukaisesti ja sen liitteiksi tulevat

* haastattelumuistio, joka sisältää myös haastattelussa kysytyt kysymykset
* käsiteluettelo ominaisuusluetteloineen
* käyttötapauskaavio (järjestelmän tulevien toimintojen selventämiseksi)
* pikaluonnos ratkaisusta

Tutkikaa tarkemmin tiedostosta Esitutkimus (pdf ja doc).

Huom.! Tässä tapauksessa käsiteluettelon tarkoituksena on selvittää sovellusalueen peruskäsitteet, joita sitten ohjelmistossa tulee käyttää (eli määritellä käytettävä terminologia).

Muista käyttää kaikissa raporteissa dokumentin versionhallintaa. Ja tietysti jokaisessa raportissa pitää olla kansilehti ja sisällysluettelo. Eräs projektin ensimmäisistä tehtävistä onkin tehdä dokumentaatiota varten valmiit ”sapluunat”; ja tietysti luoda oma projektikansio.

Esitutkimuksen tekemiseen on aikaa viikko 3. Projektin ohjauspisteet pidetään lyhyinä palavereina, joihin saman päivän aikana varataan aika Leenalta. Yhteen palaveriin voi käyttää enintään 10 minuuttia, joten aikaisemmin työnsä valmiiksi saaneet saavat helpommin aikansa varattua ja huolellisemman katselmuksen. Ennen ohjauspistettä kaikki vaiheen dokumentit palautetaan Githubiin ja sen osoite lähetetään Leenalle sähköpostilla.

Ensimmäinen ohjauspiste on perjantaina 26.1.2017. Tämä niin kuin muutkin tämän työksiannon päivämäärät ovat viimeisiä mahdollisia eli nopeampi siis saa olla.

**Jokaiseen projektin aikaiseen ohjauspisteeseen tehdään oikeaoppinen edistymisraportti** ja ohjauspisteestä lyhyt **palaverimuistio.**

### Projektisuunnitelma

Kun esitutkimus on tehty ja esitutkimusraportti on valmis sekä jokaisella on selvillä, mitä pitäisi tehdä, alkaa varsinainen projektisuunnitelman laadinta.

Kun **projektisuunnitelma** on hyväksytty ohjauspisteessä viimeistään perjantaina 2.2.2018, alkaa varsinainen suunnitteluvaihe. Projektisuunnitelma tehdään materiaalissa olevan rungon mukaisena Wordia ja MSProjectia apuna käyttäen.

**Edistymisraportti** ja **palaverimuistio** kuuluvat luonnollisesti myös tähän vaiheeseen.

### Toiminnallinen määrittely

Suunnitteluvaiheen aikana syntyvät ns. **toiminnalliset määrittelyt**, joiden avulla täsmennetään esitutkimusvaiheen tuloksia. Tässä seurataan toiminnallisen määrittelyn mallidokumenttia, dokumentointi tehdään materiaaliin tulevan rungon mukaan. Rungon läpikäymiseen varataan aikaa luennolle (2 tuntia 9.2.2018).

### Projektin päätös

Projektin päätöspalaveri pidetään viimeistään 16.2.2018. Palaverissa esitellään suullisen keskustelun lisäksi **projektin loppuraportti.**

Kaikki tehdyt dokumentit palautetaan Githubiin ja oma osoite lähetetään Leenalle sähköpostilla.